stanford-oval/wikipedia huggingface dataset:
שקיעת תרבות המערב
תקציר העלילה

הסרט מורכב מצילומים מהופעות חיות של להקות פאנק מובילות בלוס אנג'לס, ומראיונות עם חברי הלהקה ועם הצעירים הפוקדים את הופעותיהם. הוא מציע מבט ייחודי לתת-תרבות הפאנק, ממנה הממסד התקשורתי נהג להתעלם לחלוטין עד אז, ומכיל כמה סצנות מזעזעות בכנותן. כך, למשל, הריאיון עם להקת Black Flag מתקיים בבית אליו פלשו, ובו חברי הלהקה ישנים בחללים דמויי-ארונות. בסצנה אחרת מספרים חברי להקת X כי צרכו תרופות שהיו מיועדות לחולה סרטן.
הלהקות המתועדות בסרט הן Black Flag, The Germs, X, The Bags, Circle Jerks, Catholic Discipline, ו-Fear.
הפסקול

הפסקול של הסרט יצא ב-1981 על גבי תקליטים ותקליטורים. כיום כבר לא מדפיסים את הפסקול.
על עטיפת הפסקול מופיעה תמונה מטרידה של דרבי קראש, סולן ה-Germs, כשהוא שוכב על הבמה בעיניים עצומות ונראה כמת. התמונה מטרידה בעיקר לאור העובדה שקראש התאבד באמצעות הזרקת הרואין זמן קצר לפני יציאת הסרט לאקרנים. (יש לציין כי עטיפת האלבום עוצבה לפני מותו של קראש).
Britney: For the Record

| --- | --- |

Britney: For the Record
 בימוי:  פיל גריפין
 הופק בידי:  אנדרו פריד  MTV
 שחקנים ראשיים:  בריטני ספירס  ג'יימס ספירס  אורחת מיוחדת:  מדונה
 מדינה:  ארצות הברית
 חברה מפיצה:  MTV
 הקרנת בכורה:  ארצות הברית 30 בנובמבר 2008 ישראל 9 בדצמבר 2008
 משך הקרנה:  60 דקות
 שפת הסרט:  אנגלית
 סוגה:  סרט תיעודי
 סרט קודם:  Britney & Kevin: Chaotic
 דף הסרט ב־IMDb
Britney: For the Record (בעברית: בריטני: הצד שלה), הוא סרט תיעודי של זמרת הפופ האמריקאית, בריטני ספירס. הסרט חושף את תהליך השיקום של ספירס, התייחסותה לאירועים שפקדו אותה ותהליך העבודה שלה על אלבומה החדש. צוות הצלמים וההפקה ליווה את בריטני במשך 60 ימים, מ-5 בספטמבר 2008 עד ה-5 בנובמבר 2008.
הסרט הוא סיכום התקופה הקשה אותה עברה ספירס והוא התלווה לחזרתה בתעשיית המוזיקה. בסרט מוצגים, בין השאר, צילומי וידאו קליפ לשירים "Circus" ו-"Womanizer". ספירס נראית חוגגת את ליל כל הקדושים עם משפחתה, מקליטה שירים, ובחזרות ריקודים. ספירס מספרת על שעבר עליה בשלוש שנים האחרונות, מדברת על ילדיה, בעלה לשעבר קווין פדרליין ועל צלמי הפפראצי.
יציאת הסרט

הסרט יצא לאור ב-30 בנובמבר 2008, יומיים לפני יציאת אלבומה השישי של בריטני; "Circus". בשנת 2009, יצא לאור ה-DVD של הסרט, שכולל רימקסים ללהיטים: Womanizer ,Circus.
מהדורת וידאו

Britney: For the Record (בעברית: בריטני: הצד שלה), הוא סרט תיעודי אמריקאי, אודות זמרת הפופ בריטני ספירס. הסרט חושף את תהליך השיקום של ספירס, התייחסותה לאירועים שפקדו אותה ותהליך העבודה שלה על אלבומה החדש. צוות הצלמים וההפקה ליווה את בריטני במשך 60 ימים, מ-5 בספטמבר 2008 עד ה-5 בנובמבר 2008. ה-וידאו יצא לאור ב-17 באפריל 2009.
רשימת רצועות

| Britney: For the Record> מס' | Britney: For the Record> שם | Britney: For the Record> משך | Britney: For the Record>  | Britney: For the Record>  | Britney: For the Record>  | Britney: For the Record>  | Britney: For the Record>  | Britney: For the Record>  | Britney: For the Record>  |
| --- | --- | --- | --- | --- | --- | --- | --- | --- | --- |
| 1. | Womanizer (Kaskade Remix)  | 5:13 |  |  |  |  |  |  |  |
| 2. | Womanizer (Benny Benassi Extended Remix)  | 6:13 |  |  |  |  |  |  |  |
| 3. | Womanizer (Junior Club Remix)  | 7:42 |  |  |  |  |  |  |  |
| 4. | Circus (Diplo Alt Clown Remix)  | 3:15 |  |  |  |  |  |  |  |
| 5. | Circus (Tom Neville's Ringleader Remix)  | 7:53 |  |  |  |  |  |  |  |
| 6. | Circus (Villains Remix)  | 5:18 |  |  |  |  |  |  |  |
| משך כולל: | משך כולל: | 34:54 |  |  |  |  |  |  |  |
קאטפיש

| --- | --- |

כרזת הסרט
 בימוי:  הנרי ג'וסט אריאל שולמן
 הופק בידי:  אנדרו ג'ארקי מארק שמרלינג הנרי ג'וסט אריאל שולמן
 עריכה:  זאקרי סטיוארט-פונטייר
 שחקנים ראשיים:  ניב שולמן הנרי ג'וסט 
 מוזיקה:  מארק מותרסבו
 צילום:  הנרי ג'וסט אריאל שולמן יניב שולמן
 מדינה:  ארצות הברית
 חברת הפקה:  רלטיביטי מדיה, Rogue 
 חברה מפיצה:  סרטי יוניברסל Relativity Media (חטיבת Rogue Pictures)
 שיטת הפצה:  וידאו על פי דרישה 
 הקרנת בכורה:  22 בינואר 2010 (סאנדנס) 17 בספטמבר 2010
 משך הקרנה:  86 דקות
 שפת הסרט:  אנגלית
 סוגה:  סרט תיעודי 
 תקציב:  30 אלף דולר
 הכנסות:  $3,479,614
 הכנסות באתר מוג'ו:   catfish
 דף הסרט ב־IMDb
 
קאטפיש (באנגלית: Catfish; בתרגום חופשי: שפמנון) הוא סרט קולנוע תיעודי אמריקאי שיצא לאקרנים בשנת 2010. הסרט מתעד צעיר אמריקאי בן 24 המקיים מערכת יחסים רומנטית באמצעות אתר הרשת החברתית המקוונת פייסבוק. לצד הסיפור העלילתי מעלה הסרט סוגיות באשר לסכנות וליכולות הגלומות באינטרנט וברשתות חברתיות.
הסרט הוצג לראשונה בפסטיבל הסרטים בסאנדנס 2010 וזכה לביקורות חיוביות לצד תהיות באשר לאמינותו. בישראל שודר הסרט ב-1 במרץ 2011, במסגרת שידורי ערוץ yes דוקו בטלוויזיה.
עלילת הסרט

גיבור הסרט הוא צלם צעיר בשם ניב שולמן (קיצור של יניב) הגר עם אחיו אריאל וחברו הנרי ג'וסט בעיר ניו יורק. הוא מתיידד עם אבי פירס, כביכול ילדת פלא וציירת בת שמונה מאישפמינג (Ishpeming) שבמדינת מישיגן, ששולחת לו ציור של אחת מתמונותיו. השניים הופכים לחברים ברשת הפייסבוק ובמהרה נהיה ניב חבר פייסבוק גם של בני משפחתה ובכללם אמה של אבי - אנג'לה, בעלה של אנג'לה -וינס, ואחותה למחצה של אבי - מייגן. מייגן היא בחורה צעירה ומושכת שמתגוררת בגלדסטון, מישיגן, ועוסקת בכתיבת שירים. בינה לבין ניב מתפתחת מערכת יחסים רומנטית המתנהלת מרחוק.
התקשורת בין השניים מתבצעת באמצעות האינטרנט ובשיחות טלפון סלולרי, עד שלבסוף מחליטים השניים להיפגש פנים אל פנים. במהלך הקשר שולחת לו מייגן שירים אותם כתבה או בביצועה, אך ניב מגלה כי אלו נלקחו מקטעי הופעות של אמנים אנונימיים שהועלו ל-YouTube. מאוחר יותר ניב ושותפיו מוצאים ראיות לשקרים נוספים של מייגן ואנג'לה.
אריאל דוחק באחיו הכעוס להמשיך בקשר הרומנטי למען הסרט. האחים וחברם הנרי נוסעים לבסוף למישיגן כדי להיפגש בהפתעה עם מייגן ולהתעמת עימה. בהגיעם לבית המשפחה הם מגלים כי האדם מאחורי כל זהויות הפייסבוק השונות הוא אנג'לה. במציאות מתגלה אנג'לה כעקרת בית המטפלת בשני בנים חורגים בעלי מוגבלויות, בנוסף לגידול ביתה אבי. בעוד שאבי ובעלה של אנג'לה מתגלים כדמויות אמיתיות, מתברר שמייגן היא דמות פיקטיבית. תמונותיה של מייגן הן של בחורה שאין כל קשר בינה לבין המשפחה ובשיחות הטלפון עימה דיברה למעשה אנג'לה, תוך כדי שהיא משנה במקצת את קולה. לאחר צילום הסרט מתגלה כי תמונותיה של מייגן הן למעשה תמונותיה של צלמת ודוגמנית בשם איימי גונזלס מוונקובר שבמדינת וושינגטון, ובאופן דומה גם תמונות חבריה של גונזלס שימשו את אנג'לה לתחזוק חשבונות הפייסבוק השונים אותם יצרה. יוצרי הסרט פיצו את גונזלס עבור הופעתה בסרט, והיא אף השתתפה בקידום המכירות שלו. התמונה של מי שתואר כבנה של אנג'לה אלכס היא למעשה תמונתו של ראפר אנונימי למדי בשם ג'ושוע פול ליימאטה, הנודע גם בכינוי "The Sisu Kid". השלושה מוצאים גם כי אבי אינה ילדת פלא ושעניינה בציור  מועט. התמונות צוירו למעשה בידי אנג'לה.
ההסבר שניתן בסרט לפעולותיה של אנג'לה הוא כי הייתה זו דרך לברוח ממציאות חייה, ומרגשות האשם שלה על ההקרבות שנאלצה לעשות בחיי המשפחה שלה.
מקור ההשראה לשמו של הסרט לקוח מדבריו של וינס, בעלה של אנג'לה, באחת מהסצנות החותמות את הסרט. לדבריו היה נהוג להעביר דגי בקלה במכלים מאלסקה לסין, אך אלו הגיעו לא טריים מכיוון שכמעט ולא שחו בתוך המכל. הפתרון שנמצא לכך היה הוספת מספר שפמנונים (Catfish) לתוך המכלים, כך שדגי הבקלה בהם נותרו עירניים. באותו אופן יש לדבריו אנשים בעולמנו החברתי ששומרים על עניין בחיינו, מעוררים בנו תהיות וניחושים, ודואגים להשאירנו עירניים.
הפקת הסרט ויציאתו

על פי יוצרי הסרט הם צילמו אותו במצלמות HD שמחירן כ-400 דולרים האחת, ועריכתו נעשתה באמצעות מחשב אישי. עלות הפקתו הכוללת עמדה על כ-30 אלף דולר בלבד.
הסרט מתאפיין בשפה עיצובית הכוללת שימוש רב בהדמיות של תוכנות מחשב ושירותי רשת מוכרים כמו גוגל מפות, Google Earth, פוטושופ, תצוגת מכשיר GPS, שימוש בפייסבוק וב-YouTube.
הסרט הוצג לראשונה בפסטיבל סאנדנס 2010, בו זכה לתהודה נרחבת, ויצא להקרנות מסחריות ברחבי ארצות הברית ב-17 בספטמבר 2010. על הזכות להפצת הסרט ורכישתו ניטש קרב בין Rogue Pictures, חטיבת הסרטים של חברת Relativity Media, לסרטי פרמאונט, כשלבסוף גברה ידה של הראשונה. ב-4 בינואר 2011 יצא הסרט גם על גבי DVD וBlu-ray. בישראל שודר הסרט ב-1 במרץ 2011 במסגרת שידורי ערוץ yes דוקו בטלוויזיה.
סוגיית אמינות הסרט וביקורות

לצד הביקורות החיוביות והתהודה הרבה להן זכה הסרט החל מהקרנתו בסאנדנס, הטילו גורמים שונים ספק באמינות חלקים מהסרט.
בראיון מספטמבר 2010 סיפר אריאל שולמן כי יש צופים הסבורים שמדובר בסרט תיעודי מזויף או במתיחה. כך למשל מורגן ספרלוק, במאי וכוכב הסרט הדוקומנטרי לאכול בגדול, ניגש אל מפיקי הסרט במהלך אחת מהקרנותיו הראשונות ואמר להם כי זהו "הסרט הדוקומנטרי המזויף הטוב ביותר שהוא אי פעם ראה". גם הקומיקאי זאק גליפיאנאקיס הצהיר כי אין הוא מאמין שאירועי הסרט אמיתיים.
אל מול טענות אלו דבקו האחים שולמן וג'וסט בהצהרתם כי אירועי הסרט אמיתיים, ושהסיפור מסופר בו בדיוק כפי שאירע. את תזמון האירועים המוצלח הם ייחסו למקריות ומזל. כך לפי דבריו של אריאל שולמן: ”בעוד עבדנו על הסרט גם לנו זה הרגיש טוב מכדי להיות אמיתי. היינו מאוד ברי מזל. אנו מביטים אחור על החוויה וכל האירועים הובילו לרגע בו גילינו שדברים אינם כפי שהיה נדמה שהם. כיוצרי סרטים היינו מוכנים לכך; חשנו כאילו כל חיינו התכוננו לרגע הזה, ורק במקרה נגזר עלי לחלוק משרד עם אחי ועם חברי להפקה.” (תרגום חופשי)
אתר Rotten Tomatoes המשקלל ביקורות קולנוע ציין כי 81% מהביקורות שנסקרו העניקו לסרט ביקורת חיובית. לדברי עורכי האתר הקונצנזוס בביקורות היה כי ייתכן והסרט חצה במקצת את הגבול בין הבאת המציאות והדרמה שבה לבין ניצולה לצורכי הסרט, אך העומד בבסיסו, כמו גם המסתורין שבו הופכים אותו לסרט תיעודי מרתק.
מגזין טיים הקדיש בגליונו מספטמבר 2010 כתבה על פני עמוד שלם לסרט. בכתבה מאת מרי פולס נכתב כי "בעודך מתפתל במושבך בעת הצפייה בסרט מפני הצפוי בו, שהרי אחרת לא היה זה סרט, אתה עשוי לסבור כי אלו הן הפנים האמיתיות של הרשתות החברתיות.
ביקורת ערוץ ה-IFC (יוצרי הסרטים העצמאיים) תיארה את הסרט כ"סיפור אהבה עצוב ובלתי רגיל". ג'ון גיפור מ-The Hollywood Reporter כינה את קאטפיש כ"שומט לסתות", אך אמר כי תידרש עבודת שיווק מתוחכמת על מנת לשמר את ההפתעה שבבסיסו. קייל בוכמן מ-Movieline תהה האם לדוקומנטרי שיצר תהודה כה גדולה ישנן בעיות אמינות בבסיסו, ודיווח על תגובות צופים שתהו האם כלל מדובר בסרט תיעודי. רוג'ר איברט מהשיקגו סאן-טיימס תיאר את השאלות שעלו על הסרט כ"חקירה צולבת קשה" וציין כי יוצרי הסרט מחו על כך באומרם "שכל המופיעים בסרט הם במציאות בדיוק כפי שהסרט תיאר אותם".
ראו גם

התחזות
הערות שוליים

1 2 3 4  נירית אנדרמן, הסרט התיעודי "קאטפיש" - המתעד הלא רשמי של מהפכת הפייסבוק, באתר הארץ, 25 בפברואר 2011
↑  Carlin, Peter Ames. "Aimee Gonzales stars in 'Catfish' -- without being in the movie". Oregonian. 6 October 2010.
↑  Peter Debruge, Catfish, Sundance, 23 January, 2010. Variety.com.
1 2  Willmore, Alison. "Catfish", a virtual romance, The Inependent Eye, 23rd January, 2010, IFC.com
↑  אתר פסטיבל סאנדנס 2011.
↑  Bierly, Mandy. "'Catfish' clips: A movie you'll be talking about". Entertainment Weekly. 3 September, 2010.
↑  Sperling, Nicole "Brett Ratner: The ultimate cheerleader for Sundance doc 'Catfish'". Entertainment Weekly. 4 February 2010.
1 2  Brodie, Anne. "'Catfish' Creators Tell Us if It's Real or Not". Moviefone, 16 September, 2010.
↑  "קאטפיש", באתר ביקורות הסרטים Rotten Tomatoes (באנגלית)
↑  Pols, Mary. "Fish Tale", Time, New York. 27 September 2010.
↑  DeFore, John. "Catfish -- Film Review" The Hollywood Reporter, 28 January 2010.
↑  Buchanan, Kyle. "Does Sundance Sensation Catfish Have a Truth Problem?" Movieline, 29 January 2010.
↑  Ebert, Roger. "Catfish" Chicago Sun-Times, 22 September 2010.
מסטרה בורגייס

| --- | --- |

 לידה:  6 בספטמבר 1955 (בן 69) לרנג'ייראס, מדינת אספיריטו סאנטו, ברזיל
 מדינה:  ברזיל
 מקום מגורים:  קוריטיבה, מדינת פרנה, ברזיל
 כינויים נוספים:  מסטרה בורגייס
 מקצוע:  אומן לחימה, מוזיקאי
 תואר:  מאסטר לקפוארה
 https://mestreburgues.com.br/mbm/
אנתוניו קרלוס דה מנזס (Antonio Carlos de Menezes; נולד ב-6 בספטמבר 1955), הידוע בכינויו מסטרה בורגייס (Mestre Burguês), הוא אומן לחימה ומוזיקאי ברזילאי העוסק באמנות הלחימה קפוארה.
בורגייס הוא בעל דרגת "מאסטר", חגורה לבנה בקפוארה, והוא עומד בראש קבוצת הקפוארה הבינלאומית "מוזנזה" והפדרציה של הקפוארה.
ביוגרפיה

אנתוניו קרלוס דה מנזס נולד בכבר לרנג'ייראס (Laranjeiras), שבמדינת אספיריטו סנטו, שבברזיל. בגיל צעיר מאוד, עבר לגור יחד עם משפחתו בשכונת חאמוס שבעיר ריו דה ז'ניירו.
בילדותו, התמודד בורגייס עם אלימות מצד מספר ילדים בשכונה, ולכן התחיל בגיל 12 ללמוד את אמנות הלחימה קפוארה יחד עם עוד מספר חברים, כדי שיוכל להתגונן מפני הבריונים.
ככל שהזמן עבר השתפר בורגייס והפך למשתתף קבוע בשיעורי הקפוארה של מסטרה מטרינייה (Mestre Mentirinha), ולבסוף הפך לחבר קבוצת הקפוארה "מוזנזה" שהקים מסטרה פאולו (Mestre Paulão).
דה מנזס קיבל מהמורה שלו, מסטרה פאולו, את הכינוי "בורגייס" (Burgues) שפירושו בפורטוגזית "בורגני", כלומר, עשיר, משום שהיה משלם את שכר הלימוד כשלושה חודשים מראש.
לאחר פרישתו של מסטרה פאולו מהקפוארה, לטובת שירות צבאי בחייל הים של ברזיל, קיבל בורגייס על עצמו את ראשות הקבוצה. בורגייס העביר את מטה קבוצה לעיר קוריטיבה שבמדינת פרנה שבברזיל, והפך אותה לבינלאומית, עם סניפים ב-25 מדינות בעולם, ביניהן ישראל.
בורגייס הקים בשנות ה-90 את ה"פדרציה של הקפוארה", איגוד הקפוארה הגדול והבכיר ביותר בעולם, בראשו הוא עומד גם היום.
איתי ג'רופי

| --- | --- |
אין תמונה חופשית
 לידה:  20 בפברואר 1994 (בן 31)
 מוקד פעילות:  ישראל 
 מקום לימודים:  מכללת ברקלי למוזיקה 
 שפה מועדפת:  עברית 
 
איתי ג'רופי (נולד ב-20 בפברואר 1994) הוא זמר, מוזיקאי ומדבב ישראלי.
ביוגרפיה

ג'רופי החל ללמוד פיתוח קול בשנת 2003, והחל את דרכו בטלוויזיה כאשר ביצע בשנים 2004-2007 למעלה ממאה שירים לתוכניות טלוויזיה, קלטות וידאו וערוצי ילדים. בהדרגה עבר משירה לדיבוב בתוכניות ילדים שונות, ולעיתים דיבב מספר דמויות בקולות שונים באותה תוכנית.
ב-2006 דיבב בסרט חוות הקסמים. באותה שנה שר וקריין בסידור האינטראקטיבי "שמע קולנו", המיועד לציבור הדתי.
בשנת 2007 החל לדבב את דייגו בסדרה "מגלים עם דורה", והמשיך לדבב את דמותו ב"רוץ, דייגו, רוץ!" (2008). בשנת 2008 דיבב מספר דמויות בסדרה "בן 10". מ-2009 הוא מדבב את דמותו של חידני בתוכנית הנושאת את שמו, וכן את ליאו מהסדרה "חבורת איינשטיין" וקיפ מ"גיבורי העיירה" בערוץ הופ!. בערוץ "יס בייבי" מדבב את הפרה סימה בתוכנית "כיף של חווה", ובערוץ לוגי מדבב את שימיווי בסדרה "אינאמי".
בשנים 2009-2010 דיבב בערוץ הילדים את מארק בסדרה "סוכני העל" (ספין אוף לסדרה טוטלי ספייס). בסדרה "שב"כ - שירות ביטחון כיתה" דיבב את דמותו הבריונית של ברט.
בשנת 2013 דיבב את ת'אנק בסרט "הקרודים".
ג'רופי שר שירי פתיח של מספר תוכניות לילדים ונוער, בהן "מרטין על הבוקר", "האיגלו של טרלה" ו"פרנקלין וחברים".
בשנת 2012 התגייס לצה"ל. לאחר שחרורו החל ללמוד בבית הספר למוזיקה רימון.
בשנת 2014 החל לצאת במופע "איתי ג'רופי במופע להקה" ברחבי הארץ, בביצוע שירים מקוריים פרי עטו.
בשנת 2015 דיבוב בסרט הקולנוע "גולשים על הירח".
בשנת 2016 עבר לארצות הברית ולמד במכללת ברקלי למוזיקה שבבוסטון, מסצ'וסטס.
הערות שוליים

↑  קובי סלע, בית-ספר לחזנים צעירים - תרבות ופנאי (דיסק), באתר ערוץ 7, 18 בינואר 2007
| --- | --- |
בקרת זהויות :  NLI: 987007390280005171
Celine: Through the Eyes of the World

| --- | --- |

 מבוסס על:  "Taking Chances World Tour"
 בימוי:  סטפן לה-פרוט
 הופק בידי:  ג'ולי סינדר
 שחקנים ראשיים:  סלין דיון   רנה אנג'ליל   רנה-צ'ארלס אנג'ליל
 מדינה:  ארצות הברית ארצות הברית
 חברת הפקה:  The Hot Ticket
 חברה מפיצה:  מירמקס
 שיטת הפצה:  וידאו על פי דרישה 
 הקרנת בכורה:  16 בפברואר 2010
 משך הקרנה:  180 דקות (גרסת DVD)
 שפת הסרט:  אנגלית • צרפתית
 סוגה:  דוקומנטרי
 הכנסות באתר מוג'ו:   celineconcert
 דף הסרט ב־IMDb
 
Celine: Through the Eyes of the World (בעברית: "סלין: דרך עיניי העולם") הוא סרט תיעודי של הזמרת הקנדית סלין דיון. הסרט התיעודי יצא לאור ב-17 בפברואר 2010, על ידי דה הוט טיקטס. הסרט התיעודי מתאר את חייה של דיון במהלך סיבוב ההופעות "Taking Chances World Tour".
הוא הוצג לראשונה במיאמי יום לפני יציאתו הרשמית ויום לאחר מכן, יצא באופן רשמי בארצות הברית, בריטניה ואוסטרליה. הסרט קיבל ביקורות מעורבות מהמבקרים אשר רובם טענו כי "הוא בעיקר בשביל המעריצים". בקנדה הסרט גרף קצת יותר ממיליון דולר והפך לסרט הדוקומנטרי המצליח ביותר במדינה.
הוצאה

ב-29 באפריל 2010, הוא הופץ על גבי די וי די ובלו-ריי באוסטרליה וחודש לאחר מכן גם בצפון אמריקה ואירופה, במהדורה הכוללת שעה נוספת של צילומים שלא נראו בסרט המקורי. במדינות דוברות צרפתית הסרט הופץ בשם "Céline: autour du monde".
הדי וי די זכה להצלחה כאשר הגיע למקום הראשון והשני במדינות רבות ביניהם קנדה, ארצות הברית וצרפת והגיע לעשירייה הפותחת במדינות רבות נוספות בעולם. בקנדה האלבום הגיע למעמד של יהלום כפול ובצרפת הגיע למעמד פלטינה.
רשימת השירים

להלן רשימת השירים איתם הופיעה דיון בהופעה אשר צולמה ועובדה לסרט תיעודי:
"I Drove All Night"
"Love Can Move Mountains"
"I've Got the Music in Me"
"I'm Alive"
"We Will Rock You"
"Watashi Wa Totemo Shiawase Ne"
"A World to Believe In" (דואט עם יונה איטו)
"To Love You More"
"Taking Chances"
"It's All Coming Back to Me Now"
"Eyes on Me"
"The Show Must Go On"
"The Power of Love"
"Shadow of Love"
"All by Myself"
"Alone"
"Dans un autre monde"
"Un garçon pas comme les autres (Ziggy)"
"Pour que tu m'aimes encore"
"J'irai où tu iras" (דואט עם מארק לנגיס)
"A Song For You"
"The Prayer" (דואט עם אנדראה בוצ'לי)
"I'm Your Angel" (דואט עם ברנב וואלסיינט)
"S'il suffisait d'aimer"
"My Love"
"Because You Loved Me" (דואט עם צ'ריס)
מחרוזת שירי סול: "It's a Man's Man's Man's World"
"River Deep – Mountain High"
"My Heart Will Go On"
אלבום וידאו

Celine: Through the Eyes of the World הוא אלבום וידאו של הזמרת הקנדית סלין דיון. אלבום הווידאו יצא לאור ב-29 באפריל 2010, על ידי חברת התקליטים קולומביה רקורדס. באלבום הווידאו נכלל הסרט "Celine: Through the Eyes of the World".
עם יציאתו נכנס אלבום הווידאו אל המקום הראשון במצעד אלבומי הווידאו של חברת המצעדים הרשמית.
רשימת רצועות

| Celine: Through the Eyes of the World> מס' | Celine: Through the Eyes of the World> שם | Celine: Through the Eyes of the World> משך | Celine: Through the Eyes of the World>  | Celine: Through the Eyes of the World>  | Celine: Through the Eyes of the World>  | Celine: Through the Eyes of the World>  | Celine: Through the Eyes of the World>  | Celine: Through the Eyes of the World>  | Celine: Through the Eyes of the World>  |
| --- | --- | --- | --- | --- | --- | --- | --- | --- | --- |
| 1. | Africa  |   |  |  |  |  |  |  |  |
| 2. | Asia (חלק 1)   |   |  |  |  |  |  |  |  |
| 3. | Oceania  |   |  |  |  |  |  |  |  |
| 4. | Asia (חלק 2)   |   |  |  |  |  |  |  |  |
| 5. | Europe  |   |  |  |  |  |  |  |  |
| 6. | America  |   |  |  |  |  |  |  |  |
מיקומי שיא

כל מצעדי האלבומים שלהלן, הם מצעדי אלבומי וידאו בלבד, ובהם סלין דיון הצליחה לכבוש פסגות מצעדים רבות.
|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 8 |
|  אוסטרליה | מצעד האלבומים האוסטרלי | 2 |
|  איטליה | מצעד האלבומים האיטלקי | 3 |
|  אירלנד | מצעד האלבומים האירי | 5 |
|  ארגנטינה | ארגנטינה הוט 100 | 2 |
|  ארצות הברית | בילבורד 200 | 2 |
|  גרמניה | GfK – טופ 100 | 6 |
|  דנמרק | היטליסטן | 3 |
|  הולנד | מצעד 100 האלבומים ההולנדיים | 2 |
|  הונגריה | Mahasz | 3 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 1 |
|  ניו זילנד | המצעד הניו זילנדי הרשמי | 2 |
|  ספרד | PROMUSICAE | 17 |
|  פורטוגל | מצעד האלבומים הפורטוגזי (AFP) | 8 |
|  פינלנד | המצעדים הפיניים הרשמיים | 7 |
|  פלנדריה | אולטראטופ 50 | 1 |
|  צ'כיה | ČNS IFPI | 5 |
|  צרפת | SNEP | 2 |
|  קוריאה הדרומית | סירקל צ'ארט | 2 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 2 |
|  שווייץ | המצעד השווייצרי | 4 |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |
| --- | --- | --- |
|  ארצות הברית | בילבורד 200 | 19 |
|  הולנד | מצעד 100 האלבומים ההולנדיים | 32 |
|  ולוניה | אולטראטופ 40 | 9 |
|  פלנדריה | אולטראטופ 50 | 11 |
|  צרפת | SNEP | 13 |
|  שוודיה | סוורייטופליסטן | 64 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 7,500 |
| ארצות הברית (RIAA) | זהב | 50,000 |
| צרפת (SNEP) | פלטינה | 17,800 |
| קנדה (Music Canada) | יהלום 2× | 200,000 |
היסטוריית יציאות לאור

| מדינה | תאריך יציאה | חברת תקליטים | פורמט | קטלוג | מקור |
| --- | --- | --- | --- | --- | --- |
| אוסטרליה | 29 באפריל 2010 | קולומביה | די וי די • בלו-ריי | 88697583039 (די וי די) • 88697583069 (בלו-ריי) |  |
| צרפת | 3 במאי 2010 | קולומביה | די וי די • בלו-ריי | 88697650829 (די וי די) • 88697583069 (בלו-ריי) |  |
| קנדה | 4 במאי 2010 | קולומביה | די וי די • בלו-ריי | 88697650829 (די וי די) • 88697583069 (בלו-ריי) |  |
| בריטניה | 10 במאי 2010 | קולומביה | די וי די • בלו-ריי | 88697583039 (די וי די) • 88697583069 (בלו-ריי) |  |
| ארצות הברית | 11 במאי 2010 | קולומביה | די וי די • בלו-ריי | 88697583039 (די וי די) • 88697583069 (בלו-ריי) |  |
| בריטניה | 17 במאי 2010 | קולומביה | די וי די כפול | 88697673689 |  |
| צרפת | 17 במאי 2010 | קולומביה | די וי די כפול | 88697673699 |  |
| קנדה | 25 במאי 2010 | קולומביה | די וי די כפול | 88697673699 |  |
| ארצות הברית | 25 במאי 2010 | קולומביה | די וי די כפול | 88697673689 |  |
| יפן | 4 באוגוסט 2010 | SMEJ | די וי די | SIBP-163 |  |
אטימולוגיה

אֶטִימוֹלוֹגְיָה (מלועזית: Etymology, בכתיב חסר בעברית עם ניקוד: גִּזָּרוֹן, ובכתיב מלא ללא-ניקוד: גיזרון) היא ענף בבלשנות החוקר את מקורותיהן של מילים, את תולדותיהן ואת התפתחותן. חוקרי הגיזָרון (אטימולוגים), מתחקים אחר שורשיהן של המילים, היחס שביניהן למילים דומות בשפות אחרות והשינויים שחלו במשמעויותיהן ובכתיב שלהן במרוצת השנים. לצורך זאת הם נעזרים בטקסטים עתיקים ובהשוואות בין-שפתיות.
המחקר הגזְרוני מתבסס על שיטות עבודה של הבלשנות ההיסטורית, ובו מושוות מילים בין שפות קרובות. לאור הנחת סדירותם של מעתקי ההגאים, החוקרים מנסים לתאר במדויק את צורתן המשוערת הקדומה של המילים או הצורנים (מילת היסוד המוקדמת ביותר נקראת "אֶטִימוֹן" - etymon) ואת גלגוליהן במהלך ההיסטוריה. באופן זה נמצאו שורשים של מילים, ובעזרתם אפשר לעקוב אחר גלגוליהן מאז שחר ימי משפחת השפות שלהן.   האטימולוגיה מנסה גם לשחזר מידע על שפות עתיקות (כגון כתובים, סמלים וסימנים).
המילה "אטימולוגיה" עצמה מגיעה מהלחם בסיסים מהשפה היוונית העתיקה: ήτυμος (אֶטִימוֹס, "אמיתי") ו-λόγος (לוֹגוֹס, "חקר של"). "גיזרון של מילה" פירושו מוצאה. התפתחותה וגלגוליה הרבים של מילה מסוימת או של משמעות כלשהי.
הגיזרון וחקר הלשון

במאה ה-19 שלטה במחקר הבלשני הגישה הדיאכרונית, החוקרת את ההיסטוריה ואת התפתחות השפות. המחקר הגזרוני היה אז חוד החנית של הבלשנות ההיסטורית, וההתקדמות בתחום זה – בעיקר בחקר השפות ההודו-אירופיות – תרמה רבות לידיעת ההיסטוריה של שפות רבות וקרבת המוצא ביניהן, ולהבנת העקרונות האוניברסליים שבבסיס התפתחותן של שפות.
עם תחילת המאה ה-20 ירדה קרנה של הגישה הדיאכרונית בבלשנות ופינתה את מקומה למחקר הסינכרוני, הבוחן את השפה כמערכת בנקודת זמן מסוימת. על אף המתודולוגיות הנוקשות שפיתחה הבלשנות ההשוואתית כדי להעניק למסקנותיה תוקף מדעי, המחקר האטימולוגי כרוך מעצם טבעו במידה מסוימת של ספקולטיביות, וזו גוררת התייחסות חשדנית ולעיתים מזלזלת מצד הקהילה המדעית[דרוש מקור]. על כך יש להוסיף גם את הפופולריות של אטימולוגיות עממיות שתרמו לירידת מעמדה של האטימולוגיה כמדע.
רעיונות בסיסיים

בדרך כלל, למילים בתחילה יש איות מורכב, שלעיתים הופך פשוט יותר עם השנים (למשל, עקב שימוש בקיצורים). התבניות שלפיהן מילים מתקצרות אינן קבועות.
מילים עשויות להתחבר זו לזו (הלחמים).
מילים מתחילות לעיתים כראשי-תיבות (נוטריקון) והופכות למילים בזכות עצמן (לדוגמה: דוח – דין וחשבון, סמל – סגן מחוץ למניין, תפוז - תפוח זהב).
מילים עשויות להיגזר משם של אישיות או מקום.
מילים עשויות להגיע מתחומי התמחות מסוימים, מתרבויות שונות, ואף מיצירות ספרות.
מילים שנחשבו לעגה עשויות להפוך לחלק מהשפה; ולעיתים מילים שהן חלק מהשפה הופכות לעגה.
בשפה העברית

בספר בראשית ניתנים הסברים אטימולוגיים לשמות אישים ומקומות המוזכרים בו. דוגמה: ”וַתֹּאמֶר רָחֵל נַפְתּוּלֵי אֱלֹהִים נִפְתַּלְתִּי עִם אֲחֹתִי גַּם יָכֹלְתִּי וַתִּקְרָא שְׁמוֹ נַפְתָּלִי” (בראשית, ל', ח'). שמה של בבל מוסבר: ”עַל כֵּן קָרָא שְׁמָהּ בָּבֶל כִּי שָׁם בָּלַל ה' שְׂפַת כָּל הָאָרֶץ” (בראשית, י"א, ט'), אך על-פי המחקר מקור השם באכדית, שפת העיר, בצירוף ”בַּאב־אִלִי”, שפירושו שער האל.
חקר האטימולוגיה בעברית מתמקד בעיקר במילים קדומות, מתקופת התנ"ך ומתקופת התלמוד והמשנה, ובו הן מושוות למילים בערבית, בארמית ובשפות שמיות אחרות. העברית, שהיא שפה שמית, קלטה כבר בימי קדם מילים שמוצאן יווני ולטיני, בימי הביניים הושפעה מן הערבית, ובעת החדשה הטמיעה בתוכה מילים לועזיות רבות.
העגה העברית הושפעה משפות שכנות, מגלי העלייה ומשפות האם של הישראלים וכן מהגלובליזציה, ובולטת בה השפעת הערבית, האנגלית והיידיש. יש בה גם תערובת של מילים שהגיעו מרוסית, מטורקית, מלדינו ועוד.
בעברית החדשה נטבעו מילים רבות בשלב מאוחר יחסית (מאז ימי אליעזר בן-יהודה), ועל כן גיזרונן בדרך כלל ברור ומתועד. ישנם מילונים המכילים פרטים על גיזרון המילים.
ראו גם

ונדרוורט
פרוטו-שמית
אטימולוגיה עממית
דקדוק עברי - מונחים